paragraph_text: Endokapilarni glomerulonefritis (koriste se i nazivi: proliferativni endokaplirani glomerulonefritis i difuzni endokaplirani glomerulonefritis) je naziv za karakteristično oštećenje glomerula bubrega koje može uzrokovati više različitih bolesti. Definirano je proliferacijom stanica u zahvaćenim mezangijalnim područjima i kapilarnim lumenima. Proliferiraju mezangijalne stanice, endotelne stanice uz migraciju cirkulirajućih upalnih stanica u glomerul. Kapilarni lumeni su zbog proliferacije i edema endotelnih stanica okludirani. Lezija je obično difuzna, rijetko segmentalna ili fokalna.